Twee motors ry tiener om | Nuus24
Twee motors ry tiener om
Drie jong seuns kritiek ná ongeluk
Kaapstad – 'n Sestienjarige seun is ernstig beseer nadat twee motors hom op die hoek van Kwartelweg en die P91 in Kemptonpark raakgery het, het paramedici gesê.Vanessa Jackson van ER24 het in 'n verklaring gesê die ongeluk het Dinsdagmiddag plaasgevind terwyl die tiener die pad oorgesteek het toe hy vir 'n sportoefening terug skool toe gestap het. Die eerste voertuig het hom getref. Dit blyk dat die seun toe onder 'n ander motor beland het. 'n Ooggetuie sê die tweede motor het oor die seun gery en nie by die ongelukstoneel stilgehou nie. Jackson sê die pasiënt is op die toneel vir verskeie beserings, soos 'n kopbesering, interne beserings en talle gebreekte bene, behandel. Volgens die woordvoerder is die tiener per ambulans na 'n hospitaal geneem, waar hy nog in 'n ernstige, maar stabiele toestand is.Die polisie ondersoek die ongeluk.Volg Nuus24 op Twitter - Nuus24
Lees meer oor: voetgangers | ongelukke | padveiligheid VOLGENDE OP NUUS24X
Let's hope its the last time.
Friday Irene - 07:47 AMRoad name: Nellmapius Drive Both WaysDELAYS approaching Main RoadFriday Pretoria - 07:46 AMRoad name: Meiring Naude Road SouthboundDELAYS between Cussonia Avenue and Lynburn Road